去到愉景新城地下果層好多都係食肆，但係又要座位寬敞得來靜靜地冇咁多細路仔聲就係呢間。晚餐同午餐個餐牌同價錢一樣，所以晚餐抵食。二人晚餐非常抵食，好豐富，有餐湯沙律主菜嘢飲甜品，二人都係＄168，冇加一。食物來講呢，我覺得荔枝角分店好食啲，因為呢間味道比較淡同份量少啲。但係雪糕就好好食，一啲都唔Hea ,隔離仲有件蝴蝶酥法國小甜餅如果在黎愉景新城，都會去返呢間餐廳，經濟實惠，大件夾抵食又好坐又唔會趕人走。